OČKO  7-8/2021  - júl-august
Letný krajský dvojmesačník pre nevidiacich a slabozrakých Nitrianskeho kraja,  vydala SINA Nitra n.o. a KR a ZO ÚNSS Nitra, Nedbalova 540/17, 949 11 Nitra 
0911/328 921, 0911/328922, hovoriaciweb@gmail.com

Neprehliadnite pozvánky Vašej ZO!!!

O b s a h	
KR Nitra - 
Zmeny vo výškach peňažných príspevkov...........................1
Biela pastelka 2021...............................................................2
Bieločierny koncert pod nitrianskym nebo    ........................3
Fotografická súťaž Cesta svetla ...........................................3
ZO Nitra   
20. august – zájazd na ranč do Bojnej...................................4
Začíname cvičiť......................................................................4
Program Tyflotaxi...................................................................5 
Rekondičný pobyt v Dudinciach.............................................5
ZO Nové Zámky................................................................... 6 
ZO Zlaté Moravce................................................................  6
ZO Komárno........................................................................  6
Poradenské dni KS  ÚNSS Nitra  ..................................... 7
Klubové aktivity   ............................................................... 8

Zmeny vo výškach peňažných príspevkov
Dňom 1. júla 2021 nadobudlo účinnosť Nariadenie vlády SR č. 255/2021 Z.z., ktorým sa ustanovuje výška sadzby na jednu hodinu osobnej asistencie na 4,82 €. Uvedeným nariadením sa menia aj výšky peňažných príspevkov na opatrovanie. Týmto dňom nadobudlo účinnosť aj opatrenie MPSVaR, ktorým sa zvyšujú sumy životného minima o 1,5%, z čoho sú odvodené aj zvýšenia opakovaných peňažných príspevky na kompenzáciu ŤZP.  Z nich vyberáme: na prepravu 111,26 € (pre zrakovo postihnutých len v kombinácii s iným ZP), diétne stravovanie 1. skupina- 40,48 €, 2. Skupina -20,24 €, 3. Skupina- 12,15 €, tzv. opotrebenie šatstva 20,24 €,  starostlivosť o psa so špeciálnym výcvikom 48,57 €.  Konkrétne výšky všetkých príspevkov aj sumy životného minima, nájdete na www.unss.sk/poradňa. Príspevky sú vyplácané mesačne pozadu, preto budú poberateľom vyplatené vo zvýšených sumách až v mesiaci august 2021. 
Podľa www.unss.sk spracoval jz

Biela pastelka 2021
Naša verejná zbierka bola spustená už na začiatku roka, avšak najdôležitejšia časť sa uskutoční v piatok 24. septembra 2021, čo bude hlavný deň verejnej zbierky. Pokiaľ nás korona nezastaví (vlani sa jej to našťastie nepodarilo),  objavia sa v uliciach slovenských miest stovky dobrovoľníkov s bielymi pastelkami a pokladničkami. Krajské stredisko i základné organizácie vďačne prijmú každú pomocnú ruku. Niekedy stačí len málo, napr. doručiť zbierkové veci do školy apod. Ambasádormi tohtoročnej pastelky sú Adela Vinczeová, Robo Rott, v tomto roku k nim pribudol Fero Joke známa osobnosť sociálnych sietí. Ako sa dá prispieť:
•	Vhodením 1 € za bielu pastelku alebo ľubovoľnej sumy do zbierkovej pokladničky  
•	zaslaním SMS na skrátené číslo 820 s ľubovoľným textom v hodnote 2 € v sieti všetkých operátorov  
•	vložením ľubovoľného príspevku na účet Bielej pastelky číslo: SK23 1111 0000 0014 3025 8006
•	on-line darom na www.bielapastelka.sk
•	registráciou v systéme prieskumov verejnej mienky Talk Online Panel a pripisovaním získaných bodov v prospech Bielej pastelky
•	príspevkom cez službu Viamo, vďaka ktorej majú klienti Tatra banky a VÚB banky možnosť prispieť veľmi jednoducho zo svojho mobilu pomocou aplikácie Viamo
•	Vytvorením darcovskej výzvy cez www.bielapastelka.sk  pre svojich blízkych, priateľov či kolegov – staňte sa ambasádorom nevidiacich a pomáhajte ešte VIAC.

Bieločierny koncert pod nitrianskym nebom
Naši zrakovo postihnutí interpreti z celého Slovenska spojili svoje sily a na štvrtok 12. augusta 2021 pripravili koncert, ktorý sa začne o 18:00 hod. na Svätoplukovom námestí v Nitre. Na programe budú melódie z filmov a muzikálov, i melódie večne zelené či autorské. 
Účinkujú: Peter Zbranek (klavír) a Victoria Linnen (husle), Viera Petrovčinová (klávír a spev), Kristína Iris Snopková (spev), Ondrej Rosík (klavír), Zuzana Hrebičíková a Marek Hlina (interaktívne workshopy divadla Zrakáč). Moderuje Michal Herceg. Vstup zdarma. Koncert podporili Mesto Nitra, Nadácia ZSE a SOZA.

Fotografická súťaž Cesta svetla 2021
Po ročnej prestávke vyhlasuje ÚNSS 17.ročník fotografickej súťaže Cesta svetla 2021. Súťaž je vyhlásená v  kategóriách:  
1. Zrakové postihnutie (každodenný život so ZP)
2. Fenomén svetla
3. Mladý fotograf (do 15 rokov)
Fotografie môžu byť vyhotovené fotoaparátom i mobilom, farebné i čiernobiele. Autor môže zaslať do každej kategórie maximálne 4 snímky, stačí však aj jeden. Snímky a prihlášky treba zaslať elektronicky na adresu cestasvetla@unss.sk najneskôr do 30.septembra 2021. Prihlášku nájdete na www.unss.sk.
Výsledky budú zverejnené do 21.októbra 2021. 

ZO Nitra
Zájazd na Ranč v Bojnej - 20. august (piatok)
Po vlaňajšom úspechu sa opäť vydávame na Ranč pod Babicou v obci Bojná. Vynikajúce prostredie naozaj pre každého vrátane vozíčkarov. Výborná gastronómia, zverinec, komerčná rybačka. 
Odchod osobitného autobusu z parkoviska od žel. stanice  v Nitre bude o 8:00 hod., predpokladaný návrat do 18:00 hod. Cesta z Nitry do Bojnej trvá necelú  hodinu. 
Účastnícky poplatok je 5 €, zahŕňa dopravu autobusom a vstup do mini ZOO. Kto sa pustí do rybolovu, musí si ulovenú rybu odkúpiť. Môže si ju nechať vyúdiť alebo pripraviť v reštaurácii. Prihlásiť sa môžete na tel. 0911 328922 u p. Držíkovej, osobne v pondelok a štvrtok od 9:00 hod. do 12:00 hod. Ostatné dni po telefonickej dohode. 

Začíname cvičiť
Pravidelné utorkové cvičenia pod vedením Štefánie Dianovej znova rozbiehame od 10.augusta o 15:30 v spoločenskej miestnosti Komunitného centra na Nedbalovej 17 v Nitre.

Program Tyflotaxi – poukážky na taxíky
Po rokoch obnovujeme program poukážok na voľné jazdy taxíkom. Väčšina minulých užívateľov sa vyslovila pre taxislužbu, s ktorou ešte rokujeme. Našim zámerom je každému členovi ZO ÚNSS Nitra poskytnúť poukážky na jazdy hodnote 40,- € za symbolický účastnícky poplatok 5,- €. Aj keď dohoda s taxislužbou ešte nie je uzatvorená, záujemcovia hláste sa na t. 0911 328921 p. Zbranek. Podmienkami účasti v programe je preukaz ŤZP s červeným pásom a zaplatenie členských príspevkov, uhradiť ich môžete  pri prevzatí poukážok.     
Rekondičný pobyt v Dudinciach
Zabezpečili sme opäť pobyt v hoteli Jantár Dudince v dňoch 12. – 17. októbra 2021. Cena pobytu vychádza na cca 230,€ podľa druhu izby, platí si každý sám v hoteli. V cene je zahrnutá plná penzia, 8 procedúr podľa výberu, celodenný voľný vstup do hotelového bazéna a ďalšie drobné benefity. Dopravu z Nitry a späť zabezpečujeme osobitným autobusom na náklady ZO ÚNSS. Prihlásiť sa môžu členovia ZO Nitra na 0911 328921 p. Zbranek do 31. augusta t.r., potom ponúkneme voľné miesta členom iných ZO ÚNSS. Týždeň pred nástupom zašleme prihláseným účastníkom pokyny.   

ZO Nové Zámky 
Akcie na leto
-	  2-7.8.201  Návšteva panstva Matúša Čáka Trenčianskeho
-	  31.8.2021  Rozlúčka s letom, Štrand NZ
Ak bude priaznivá epidemická situácia 
    -   september   - Biela pastelka
    -   október         - Biela palica 
    -   november     - Akadémia ku dňu nevidiacich
-	december     - Predvianočné stretnutie

ZO Zlaté Moravce 
Oznamuje  svojim  členom dňa 25.8. 2021 pripravuje  výlet do Banskej Štiavnice. Prihlásiť sa môžete u predsedníčky Veroniky Rakovskej.  Odchod autobusu od Lidla o 8:00 hod. Predpokladaný návrat do Zl. Moraviec o 17:30 hod.

ZO Komárno
ZO ÚNSS Komárno Vás pozýva na vyhliadkovú plavbu loďou po komárňanskom úseku Váhu a Dunaja. Predbežný termín je sobota, 4. septembra 2021 o 13,00 hodine. Program akcie: 
12,00-12,30 - zraz v hale železničnej stanice v Komárne pod informačnou tabuľou
12,30-12,50 - prezencia pred nástupom na loď
13,00-14,00 - vyhliadková plavba
14,00 presun do neďalekej Čárdy pri Váhu, odkiaľ si môžete prejsť pozrieť sútok našich najväčších riek zo súše (je to cca 1km od čárdy) 
Je nutné prihlásiť sa, nakoľko kapacita lode je obmedzená na 35-40 osôb. Môžete tak urobiť na čísle 0908 326 313 (E. Balašková). Ak nás nebude dostatočný počet, budeme nútení akciu zrušiť. Hodinová plavba loďou stojí 200,-- €. Túto sumu platí ZO Komárno, no je nutné, aby sa kapacita lode naplnila - to, že na to máme peniaze ešte neznamená, že ich použijeme nezmyselne. 
Veríme, že táto ponuka Vás zaujala a že sa stretneme na vlnách Váhu, Dunaja a dobrej nálady.

Poradenské dni Krajského strediska ÚNSS v Nitrianskom kraji
Nitra, KS ÚNSS, Nedbalova 540/17,
pondelok, 8:00 – 12:00, štvrtok 8:00 – 15:00 hod.
Šaľa, Nemocničná 1- len po telefonickej dohode
prvý pondelok v mesiaci 8:30 – 12:00 hod.
Nové Zámky, Hlavné námestie 7, bývalý dom Odborov
prvý piatok v mesiaci 8:30 – 12:30 hod.
Zlaté Moravce, Denné centrum, Mojmírova 6,
druhý pondelok v mesiaci 9:00 – 12:00 hod.
Topoľčany, Pribinova 14, 
prvý pondelok v mesiaci 9:00 – 13:00 hod.
Komárno, Knižnica Józsefa Szinnyeiho, Palatínova 8 – len    
        po telef. dohode, druhý utorok v mesiaci 8:30 – 13:00h.
Levice, Poľná 6, Kancelária SČK, 1. posch.
prvá streda v mesiaci 8:00 – 12:00 hod.
Šahy, J. Kráľa 5
prvý utorok v mesiaci 9:30 – 13:00 hod.

Kontakty KS ÚNSS Nitra
- adresa: Nedbalova 540/17 , 949 12 Nitra
- tel: 037/7418115
- email: unss.nitra@unss.sk

Pracovníčky: 
Mgr. Petra Ajdariová, vedúca KS, mobil 0905 469649 - poradenstvo v mestách Nitra a Šaľa
Mgr. Erika Šodorová, mobil 0911 636421 - poradenstvo v mestách Nitra, Nové Zámky, Topoľčany, Zlaté Moravce
Mgr. Miriam Balková, mobil 0949 272 205 - poradenstvo v mestách Nitra, Komárno, Levice a Šahy

Je nutné objednať sa vopred telefonicky a dohodnúť si s pracovníčkami presný dátum a čas poskytnutia našich sociálnych služieb. 

Klubové aktivity
Zapojte sa do klubových aktivít v SINA Nitra n.o.
Po dlhšom čase opäť rozbieham činnosť našich krúžkov:
Skúšky skupiny RADOSŤ - Každý pondelok o 9:30 h.
Tvorivé dielne krúžku RADKA - Každý štvrtok o 9:30 h. 
Cvičenie – každý utorok od 15:30 hod. v spoločenskej miestnosti Komunitného centra.
Tréningy aplikovaného stolného tenisu – pondelky a piatky nepravidelne 

Očko 7-8/2021 – spracoval Josef Zbranek